ஒரு குற்றவாளிக்கு தண்டனை வாங்கிக் கொடுக்க 15 ஆண்டுகளுக்கு மேல் ஆகியிருக்கிறது. எனினும், ராம் சந்தர் சத்ரபதி தன்னுடைய தந்தை இறப்புக்கு காரணமாக இருந்தவருக்கு தண்டனை வாங்கிக் கொடுக்க வேண்டும் என்று உறுதியாகப் போராடி, அதைச் செய்தும் முடித்திருக்கிறார். தன்னைப்பற்றி யோசிக்காமல் பத்திரிகையாளர் வெளியிட்ட தகவலும், தன் தந்தையின் மறைவுக்குக் காரணமான ஒருவருக்கு தண்டனை பெற்றுத் தர வேண்டி அவரின் மகன் மேற்கொண்ட சட்டப்போராட்டமும்தான், மக்களை தொடர்ந்து ஏமாற்றி வந்த குர்மீத் ராம் ரஹீம் சிங்கை சிறைக்கம்பிகளுக்குள் தள்ளியிருக்கிறது. இதுபோன்றோரின் செயல்பாடுகளே, சமுதாயத்தில் இருந்து போலி சாமியார்களை வெளியேற்றுவதற்கான ஒரே வழியாக இருக்கும்.